* **l**

**MADONAS NOVADA PAŠVALDĪBA**

Reģ. Nr. 90000054572

Saieta laukums 1, Madona, Madonas novads, LV-4801

 t. 64860090, e-pasts: pasts@madona.lv

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**MADONAS NOVADA PAŠVALDĪBAS DOMES**

**LĒMUMS**

Madonā

**2020.gada 31.martā Nr.127**

(protokols Nr.6, 31.p.)

**Par biedrības “Madonas senioru klubiņa Pie kamīna” iesniegumu**

Biedrība “Madonas senioru klubiņš Pie kamīna” dibināta 06.02.2020. un reģistrēta Latvijas Republikas uzņēmumu reģistrā 02.03.2020.

Biedrības darbības mērķi ir saistīti ar likuma “Par pašvaldībām’**15. pantā noteiktajām p**ašvaldību autonomajām funkcijām: apvienot Madonas novada seniorus informācijas un papildzinību iegūšanai, kultūras pasākumu apmeklēšanai, aktīva un veselīga dzīvesveida popularizēšanai, kā arī iecerēts attīstīt sadarbību ar pašvaldības sociālo dienestu un citām valsts institūcijām senioru problēmu apzināšanā un risināšanā.

Izskatījusi biedrības “Madonas senioru klubiņa Pie kamīna” 05.03.2020. iesniegumu (reģ. Nr. MNP/2.1.3.1/20/737) ar lūgumu slēgt sadarbības līgumu par atsevišķu pašvaldības funkciju deleģējumu biedrībai, finansiāli atbalstīt kluba plānotos pasākumus 2020.gadā un iesniegto plānoto pasākumu izmaksu tāmi (991,00 EUR), pamatojoties uz likuma “Par pašvaldībām” 14. pantu, kas paredz iespēju pašvaldībām atsevišķu pārvaldes uzdevumu īstenošanu uzticēt publiskai personai, ņemot vērā, ka daļā no likuma 15 pantā minētajām pašvaldību funkcijām darbojas tieši nevalstiskās organizācijas (piemēram, izglītība, kultūra, sports, veselība, sociālā palīdzība), noklausījusies sniegto informāciju un deputātu izteiktos skaidrojumu par pašvaldības finansējuma piešķiršanas kārtību sabiedriskām organizācijām un biedrībām, ņemot vērā 11.03.2020. Sociālo un veselības jautājumu komitejas atzinumu, **atklāti balsojot:** **PAR – 12** (Agris Lungevičs, Zigfrīds Gora, Ivars Miķelsons, Andrejs Ceļapīters, Artūrs Čačka, Artūrs Grandāns, Andris Sakne, Rihards Saulītis, Inese Strode, Aleksandrs Šrubs, Gatis Teilis, Kaspars Udrass), **PRET – 1** (Valda Kļaviņa), **ATTURAS – 4** (Andris Dombrovskis, Antra Gotlaufa, Gunārs Ikaunieks, Valentīns Rakstiņš)**,** Madonas novada pašvaldības dome **NOLEMJ:**

1. Atbalstīt biedrības “Madonas senioru klubiņa “*Pie kamīna*” finansējuma pieprasījumu 991,00 EURapjomā 2020. gada aktivitātēm no pašvaldības budžeta nesadalītajiem līdzekļiem.
2. Juridiskajai nodaļai sagatavot Finansēšanas līgumu ar biedrību “Madonas senioru klubiņa “*Pie kamīna*” par finansējuma piešķiršanas un norēķinu kārtību.

Domes priekšsēdētājs A.Lungevičs

*Ā.Brilovska 64807294*